b'\n_START_ARTICLE_\nAikasytytin\n_START_PARAGRAPH_\nAikasytytin on r\xc3\xa4j\xc3\xa4ytin joka toimii ennalta asetetun aikam\xc3\xa4\xc3\xa4r\xc3\xa4n (aikautuksen) j\xc3\xa4lkeen._NEWLINE_Aikasytyttimi\xc3\xa4 on monenlaisia. Tunnetuimpia ovat kellokytkimen avulla toimivat: r\xc3\xa4j\xc3\xa4hteen yhteyteen on asetettu erillinen kellokoneisto, joka erikseen asetetun ajan j\xc3\xa4lkeen kytkee virran tai vapauttaa jousiviritteisen iskurin joka r\xc3\xa4j\xc3\xa4ytt\xc3\xa4\xc3\xa4 aloitepanoksen ja siten r\xc3\xa4j\xc3\xa4hteen itsens\xc3\xa4._NEWLINE_Ilmatorjunnassa k\xc3\xa4ytettiin aiemmin ruutikanavasytytint\xc3\xa4, joka oli eri vahvuisiin kanaviin asennettu, kiinte\xc3\xa4st\xc3\xa4 ruudista tehty er\xc3\xa4\xc3\xa4nlainen sytytyslanka joka syttyi asetta laukaistaessa. _NEWLINE_Kulloinkin tarvittua aikaa varten valittiin tarvittavan mallinen kanava. _NEWLINE_Happotoimisia aikasytyttimi\xc3\xa4 k\xc3\xa4ytet\xc3\xa4\xc3\xa4n yleens\xc3\xa4 aikapommien yhteydess\xc3\xa4. T\xc3\xa4llaisessa sytyttimess\xc3\xa4 on lasiampulliin suljettua voimakasta happoa. Ampulli on sijoitettu joustavaan kuoreen, ja sen alla on metallinen s\xc3\xa4ppi, joka pitelee jousiviritetty\xc3\xa4 iskuria paikallaan. Kun ampulli s\xc3\xa4rkyy, happo sy\xc3\xb6vytt\xc3\xa4\xc3\xa4 s\xc3\xa4pin poikki ja iskuri vapautuu r\xc3\xa4j\xc3\xa4ytt\xc3\xa4en aloitepanoksen. Aika s\xc3\xa4\xc3\xa4det\xc3\xa4\xc3\xa4n vaihtelemalla metallis\xc3\xa4pin vahvuutta. _NEWLINE_T\xc3\xa4llaista sytytint\xc3\xa4 k\xc3\xa4ytti mm. eversti Claus von Stauffenberg yritt\xc3\xa4ess\xc3\xa4\xc3\xa4n surmata Adolf Hitlerin 20. hein\xc3\xa4kuuta 1944. _NEWLINE_Aikasytytin voidaan tehd\xc3\xa4 oikeastaan melkein mist\xc3\xa4 tahansa: esimerkiksi jopa vuotavasta astiasta. Astian pohjalle asetetaan metallilevy johon on kiinnitetty nalliin johtava s\xc3\xa4hk\xc3\xb6johto, ja paristosta tuleva johto on kytketty kellukkeeseen. Kun astia vuotaa tyhj\xc3\xa4ksi, virta kytkeytyy ja nalli r\xc3\xa4j\xc3\xa4ht\xc3\xa4\xc3\xa4. Samoin eri kemikaaliseoksia voidaan k\xc3\xa4ytt\xc3\xa4\xc3\xa4 samaan tarkoitukseen. _NEWLINE_Elokuvassa Filmi palaa joka kertoo joukkomurhaan syyllistyneen miehen yrityksest\xc3\xa4 tuhota tuhopolttajan avulla underground-elokuva johon h\xc3\xa4n on tahtomattaan tullut kuvatuksi aikasytyttimen\xc3\xa4 k\xc3\xa4ytet\xc3\xa4\xc3\xa4n vedell\xc3\xa4 t\xc3\xa4ytettyj\xc3\xa4 ilmapalloja joihin on sijoitettu valkoista fosforia. Pallot puhkaistiin ja kun vesi vuoti pois fosfori syttyi joutuessaan tekemisiin ilman kanssa'